ກຳປັ່ນຈີນ ແລ່ນເຂົ້າໄປ ໃກ້ໝູ່ເກາະ ທີ່ຍີ່ປຸ່ນ ຄວບຄຸມ
ຍີ່ປຸ່ນ ລາຍງານວ່າ ກຳປັ່ນຈີນ 3 ລຳ ແລ່ນລ່ວງລໍ້າເຂົ້າໄປ ໃນເຂດນ່ານນໍ້າ ໃກ້ໆໝູ່ເກາະ ທີ່ຍີ່ປຸ່ນຄວບຄຸມ ໃນທະເລຈີນ ຕາເວັນອອກ ແຕ່ອ້າງກຳມະສິດໂດຍຈີນ.
ໜ່ວຍຍາມຝັ່ງຂອງຍີ່ປຸ່ນຖະແຫຼງວ່າ ໃນວັນເສົາມື້ນີ້ ກຳປັ່ນ 3 ລຳ ຈາກອົງການຄຸ້ມຄອງການເດີນເຮືອທາງທະເລຂອງຈີນທີ່ ເອີ້ນຫຍໍ້ວ່າ CMS ໄດ້ແລ່ນເຂົ້າໄປໃນເຂດນ່ານນໍ້າອ້ອມແອ້ມ ບໍລິເວນໝູ່ເກາະ Senkaku ທີ່ເປັນບັນຫາຖົກຖຽງໂຕ້ແຍ້ງຊຶ່ງ ໃນເວລານີ້ຢູ່ພາຍໃຕ້ການຄວບຄຸມຂອງຍີ່ປຸ່ນແລະອ້າງກຳມະ ສິດໂດຍຈີນ ເຈົ້າໜ້າທີ່ຂອງໜ່ວຍຍາມຝັ່ງຍີ່ປຸ່ນກ່າວວ່າ ກຳປັ່ນທັງ 3 ລຳ ຂອງຈີນໄດ້ແລ່ນເຂົ້າໄປ ໃນນ່ານນໍ້າຍີ່ປຸ່ນ ຢູ່ໃນເຂດທະເລ ຈີນຕາເວັນອອກໃນເວລາປະມານ 9 ໂມງເຄິ່ງຕອນເຊົ້າຂອງ ວັນເສົາມື້ນີ້ ຕາມເວລາທ້ອງຖິ່ນ ກຳປັ່ນຂອງປະເທດທັງສອງ ເຄີຍພົວພັນກັບການປະເຊີນໜ້າກັນຢູ່ໃນບໍລິເວນໝູ່ເກາະ ທີ່ອຸດົມສົມບູນໄປດ້ວຍຊັບພະຍາກອນທຳມະຊາດທີ່ຈີນເອີ້ນ ວ່າ Diaoyus ມາໄດ້ຫຼາຍ ທົດສະວັດແລ້ວ